
                                                    Nr.4c-3/51/2017
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea art.23 din Legea serviciului public de alimentare cu energie termică nr.325/2006, transmis cu adresa nr. P.L.x. 79 din 1 februarie 2017.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

R A P O R T

asupra proiectului de Lege pentru modificarea art.23 din Legea serviciului public de alimentare cu energie termică nr.325/2006


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege pentru modificarea art.23 din Legea serviciului public de alimentare cu energie termică nr.325/2006, provenit dintr-o propunere legislativă iniţiată de domnii deputaţi Eugen Tomac şi Ion Cristinel Marian, transmis cu adresa nr.P.L.x. 79 din 1 februarie 2017, înregistrat la comisie sub nr.4c-3/51 din 2 februarie 2017.



Consiliul Legislativ, cu avizul nr.654/6.07.2016, avizează favorabil propunerea legislativă cu observaţii şi propuneri.


Guvernul, prin punctul de vedere nr.1646/DPSG/02.09.2016, nu susţine adoptarea iniţiativei legislative.


Senatul a adoptat proiectul de lege în forma iniţială, în condiţiile art.75 alin.(2) teza a III-a din Constituţia României, republicată.


Comisia juridică, de disciplină şi imunităţi şi Comisia pentru administraţie publică şi amenajarea teritoriului, cu avizele nr.4c-11/197 din 15 februarie 2017, respectiv nr.4c-6/37 din 22 februarie 2017, au avizat negativ proiectul de lege.



Proiectul de lege are ca obiect reglementarea modificarea art.23 din Legea serviciului public de alimentare cu energie termică nr.325/2006, cu modificările ulterioare, astfel încât până la data de 31 decembrie 2016, Autoritatea Naţională de Reglementare pentru Serviciile Comunitare de Utilităţi Publice să elaboreze şi să aprobe, prin ordin al preşedintelui, condiţiile tehnice de acces la reţelele termice în scopul instalării sistemelor alternative de producere a energiei din surse regenerabile.



Membrii Comisiei pentru industrii şi servicii au examinat proiectul de lege în şedinţa din 14 martie 2017 şi au hotărât, în unanimitate, respingerea proiectului de Lege pentru modificarea art.23 din Legea serviciului public de alimentare cu energie termică nr.325/2006, din următorul considerent: iniţiativa legislativă limitează cadrul legal existent cu privire la accesul la reţelele termice, exclusiv la operatorii care instalează sisteme alternative de producere a energiei din surse regenerabile, exceptând operatorii cu alte sisteme de producere a energiei termice, precum şi utilizatorii, fapt care ar fi contrar scopului acestei legislaţii.



La lucrările comisiei au participat, în calitate de invitaţi, din partea Autorităţii Naţionale de Reglementare pentru Serviciile Comunitare de Utilităţi Publice domnul Doru Ciocan – preşedinte şi a Autorităţii de Reglementare în Domeniul Energiei domnul Emil Calotă – vicepreşedinte.


La lucrările comisiei au fost prezenţi 18 deputaţi din totalul de 20 deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

                              PREŞEDINTE,                                SECRETAR,

                               Iulian Iancu                                   Roxana Mînzatu

Consilieri parlamentari,

Isabela Patricia Robe
Cristina Neicu

